Nos Magnus, Dei et apostolice sedis gracia episcopus, et capitulum ecclesie Aboensis tenore presencium publice protestamur, quod nos ad laudem Dei omnipotentis, qui vota nostra dirigit et ad graciam exaudicionis admittit, necnon ad gloriam sue intemerate genitricis Marie, que pro nostre fragilitatis expiacione apud eum, quem genuit, pro nobis sedulo intercedit, vt conuentus Pacismarie in Gripssholm ordinis Carthusiensis, nouiter eidem beatissime virgini marie dedicatus, felix et faustum suscipere valeat incrementum ac cultus diuinus jnibi magis augeatur et indies continuetur, ex certa donacione et pia quadam affectione, matura desuper perhabita deliberacione, contulimus, deputamus et donauimus pro sustentacione patrum et feminarum in predicto conuentu degensium, ut eo liberius contemplacioni et diuinis obsequiis vacare possint et nos oracionum, indulgenciarum ac aliarum deuocionum, que ibidem fiunt, participes hebeamur, primo: de sub mensa episcopalj annuatim ij tunnas butiri ex Alandia prouenientes, jtem de bonis ecclesie kathedralis vnam tunnam butiri ex parochia Nærpis, quam donacionem presentibus approbamus et confirmamus, ad ratihabicionem nichilominus successorum nostrorum, quos instanter per presentes in Domino obsecramus, quatenus huiusmodi donacionem nostram, pia intencione ut prescribitur factam, ratam et gratam habere velint. Si tamen contingat, prefatum conuentum futuris temporibus aliaqua ex causa annichilari siue ad alium locum transferri vel fratres ipsos ad Alemaniam uel extra regnum reuocari, huiusmodi donacionem ad mensam nostram episcopalem et ecclesiam kathedralem prefatas cessente omni contradiccione reuocamus eamque per presentes cassamus et nullius esse reboris declaramus. Jn cujus donacionis seu assignacionis euidenciam firmiorem sigilla nostra in fidem et testimonium omnium premissorum presentibus sunt appensa. Datum Abo anno Domini 1496, die xj septembris.